CELEX: 32013R0286
Language: bg
Date: 2013-03-22 00:00:00
Title: Регламент за изпълнение (ЕС) № 286/2013 на Комисията от 22 март 2013 година относно преходни мерки, които трябва да се приемат по отношение на търговията със селскостопански продукти поради присъединяването на Хърватия

26.3.2013   
            
            
               BG
            
            
               Официален вестник на Европейския съюз
            
            
               L 86/7
            
         РЕГЛАМЕНТ ЗА ИЗПЪЛНЕНИЕ (ЕС) № 286/2013 НА КОМИСИЯТА
   от 22 март 2013 година
   относно преходни мерки, които трябва да се приемат по отношение на търговията със селскостопански продукти поради присъединяването на Хърватия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за присъединяване на Хърватия, и по-специално член 3, параграф 4 от него,
   като взе предвид Акта за присъединяване на Хърватия, и по-специално член 41 от него,
   като има предвид, че:
   
               (1)
            
            
               Следва да се приемат преходни мерки, така че да се избегне рискът от изкривяване на търговията, засягащо общата организация на селскостопанските пазари, дължащо се на присъединяването на Хърватия към Европейския съюз на 1 юли 2013 г.
            
         
               (2)
            
            
               Изкривяване на търговията, което може да разстрои организациите на пазарите, често пъти се наблюдава при опити за извличане на ползи от разширяването на Съюза чрез изкуственото преместване на продукти, които не са част от обичайните запаси на присъединяващата се държава. Натрупването на подобни излишъци може да доведе и до нарушаване на конкуренцията, което може да се отрази на правилното функциониране на общата организация на пазарите. Излишъци могат да се получат и от национално производство. Поради това следва да се предвидят разпоредби за ефективни, пропорционални и възпиращи такси върху излишъците в Хърватия в размер на разликата между вносните мита, приложими в Хърватия преди присъединяването, и вносните мита, приложими в ЕС, завишени с 20 %.
            
         
               (3)
            
            
               Необходимо е да се предотврати стоки, за които е платено възстановяване при износ преди 1 юли 2013 г., да се възползват от второ възстановяване при износ за трети държави след 30 юни 2013 г.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложно поле
   Настоящият регламент се прилага за продуктите, посочени в приложението.
   Член 2
   Определения
   За целите на настоящия регламент „продукти“ означава селскостопански продукти и/или стоки, които не са включени в приложение I към Договора за функционирането на Европейския съюз.
   Член 3
   Такси за притежателите на продукти в свободно обращение
   1.   Без да се засяга раздел 3, буква а) от приложение IV към Акта за присъединяване, и когато не се прилага по-строго законодателство на национално равнище, Хърватия налага такси на притежаващите към 1 юли 2013 г. излишъци от продукти в свободно обращение.
   2.   С оглед определяне на излишъците на всеки притежател, Хърватия взема предвид:
   
               а)
            
            
               средните стойности на наличните запаси в периода 1 юли 2010 г. — 30 юни 2013 г.;
            
         
               б)
            
            
               пазарните тенденции в периода 1 юли 2010 г. — 30 юни 2013 г.;
            
         
               в)
            
            
               обстоятелствата, при които са били натрупани запасите.
            
         Понятието „излишъци“ се отнася за продукти, внасяни или с произход от Хърватия, и за продукти извън митническата територия на Хърватия, но предназначени за хърватския пазар.
   Инвентаризацията на запасите се извършва на основата на Комбинираната номенклатура, приложима към 1 юли 2013 г.
   3.   Таксата, посочена в параграф 1, за всеки продукт се равнява на стойността, с която вносното мито, приложимо в ЕС в съответствие с приложение I към Регламент (ЕИО) № 2658/87 на Съвета (1), включително всякакви приложими допълнителни мита към 30 юни 2013 г., надвишава вносното мито, приложимо в Хърватия към тази дата, завишена с 20 %. Приходите от таксите, събрани от националните органи, се насочват към националния бюджет на Хърватия.
   4.   Хърватия незабавно извършва инвентаризация на складовите наличности към 1 юли 2013 г. За тази цел тя използва система за идентифициране на притежателите на излишъци, въз основа на анализ на риска и предвид следните критерии:
   
               а)
            
            
               вид на дейността на притежателя;
            
         
               б)
            
            
               капацитет на складовите помещения;
            
         
               в)
            
            
               ниво на активност.
            
         Хърватия уведомява Комисията до 1 юли 2013 г. за всички мерки, които е привела в действие преди присъединяването си, за избягване на спекулативното презапасяване с оглед присъединяването, и по-специално за наблюдение и проследяване на потоците от внос на продукти с висок риск от презапасяване.
   Хърватия уведомява Комисията до 31 март 2014 г. за количеството продукти на склад като излишъци, с изключение на количествата в публичните запаси, както е посочено в член 4.
   5.   Ако в даден код по Комбинираната номенклатура се включват продукти, за които посоченото в параграф 3 вносно мито не е същото, инвентаризацията на запасите по параграф 4 се прави за всеки продукт или група от продукти, които се облагат с различно вносно мито.
   Член 4
   Инвентаризация на публичните запаси
   До 1 октомври 2013 г. най-късно Хърватия представя списък на наличните в нейните публични запаси стоки и техните количества, съгласно раздел 3 от приложение IV към Акта за присъединяване.
   Член 5
   Национални запаси за извънредни обстоятелства
   Запасите, посочени в член 3, параграф 4 и член 4, не включват евентуално натрупаните от Хърватия национални запаси за извънредни обстоятелства. Хърватия информира Комисията за всички промени в националните запаси за извънредни обстоятелства, включително от какво са били обусловени тези промени, с оглед определянето на баланса на наличностите в ЕС.
   Член 6
   Мерки в случай на неплащане на такси
   Ако у някоя държава членка възникне съмнение, че таксите по член 3 не са били платени по отношение на някой продукт, тя уведомява Хърватия, така че Хърватия да може да предприеме подходящи мерки.
   Член 7
   Доказателство за неплащане на възстановявания
   Продуктите, за които декларацията за износ за трети държави е приета от Хърватия през периода 1 юли 2013 г. — 30 юни 2014 г., могат да се ползват от възстановяване при износ, ако това възстановяване е определено в съответствие с член 164 от Регламент (ЕО) № 1234/2007 на Съвета (2), при условие че се установи, че не е било платено възстановяване при износ за тези продукти или техни съставни части.
   Член 8
   Изключване на двойни плащания по мерки за подпомагане на пазара
   Всеки продукт, за който е било изплатено възстановяване за износ, се смята за неизпълняващ условията за отпускане на която и да е от интервенционните мерки или помощи по член 3 от Регламент (ЕО) № 1290/2005 на Съвета (3).
   Член 9
   Влизане в сила и прилагане
   Настоящият регламент влиза в сила на датата на влизане в сила на Договора за присъединяване на Хърватия и при условие че този договор влезе в сила.
   Той се прилага до 30 юни 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 март 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 299, 16.11.2007 г., стр. 1.
   
      (3)  ОВ L 209, 11.8.2005 г., стр. 1.
   
      ПРИЛОЖЕНИЕ
      
         СПИСЪК НА ПРОДУКТИТЕ, ПОСОЧЕНИ В ЧЛЕН 1
      
      
                  Код по КН
               
               
                  Описание
               
            
                  0201
               
               
                  Меса от животни от рода на едрия рогат добитък, пресни или охладени
               
            
                  0202
               
               
                  Меса от животни от рода на едрия рогат добитък, замразени
               
            
                  0203 21
               
               
                  Меса от животни от рода на свинете, пресни, охладени или замразени
               
            
                  – Замразени:
               
            
                  – – Цели или половин трупове
               
            
                  0203 22
               
               
                  – – Бутове, плешки и разфасовки от тях, необезкостени
               
            
                  0203 29
               
               
                  – – Други
               
            
                  0204
               
               
                  Меса от животни от рода на овцете или козите, пресни, охладени или замразени
               
            
                  0206 10
               
               
                  Карантии, годни за консумация, от животни от рода на едрия рогат добитък, свинете, овцете, козите, конете, магаретата, мулетата или катърите, пресни, охладени или замразени:
               
            
                  – От животни от рода на едрия рогат добитък, пресни или охладени
               
            
                  0206 29
               
               
                  – – Други
               
            
                  0207 12
               
               
                  Меса и карантии, годни за консумация, от домашни птици от № 0105, пресни, охладени или замразени
               
            
                  – От петли и кокошки
               
            
                  – – Неразфасовани, замразени
               
            
                  0207 14
               
               
                  – – Разфасовки и карантии, замразени
               
            
                  0207 25
               
               
                  – От пуйки
               
            
                  – – Неразфасовани, замразени
               
            
                  0207 27
               
               
                  – – Разфасовки и карантии, замразени
               
            
                  0210
               
               
                  Меса и карантии, годни за консумация, осолени или в саламура, сушени или пушени; брашна и прахове, годни за консумация, от меса или карантии
               
            
                  0402 10
               
               
                  Мляко и сметана, концентрирани или с прибавка на захар или други подсладители:
               
            
                  – На прах, гранули или други твърди форми, с тегловно съдържание на мазнини, непревишаващо 1,5 %
               
            
                  0402 21
               
               
                  – На прах, гранули или други твърди форми, с тегловно съдържание на мазнини, превишаващо 1,5 %
               
            
                  – – Без захар или други подсладители
               
            
                  0402 29
               
               
                  – – Други
               
            
                  0405
               
               
                  Масло и други млечни мазнини; млечни пасти за намазване
               
            
                  0406
               
               
                  Сирена и извара
               
            
                  0703 20 00
               
               
                  Чесън, пресен или охладен
               
            
                  0711 51 00
               
               
                  Гъби от рода Agaricus, временно консервирани (например посредством серен диоксид или във вода — солена, сулфурирана или с прибавка на други вещества, подсигуряващи временното им консервиране), но негодни за консумация в това състояние
               
            
                  0811 10 11
               
               
                  Ягоди, неварени или варени във вода или на пара, замразени, дори с добавка на захар или други подсладители
               
            
                  – – С добавка на захар или други подсладители:
               
            
                  – – – С тегловно съдържание на захар, превишаващо 13 %
               
            
                  0811 10 19
               
               
                  Ягоди, неварени или варени във вода или на пара, замразени, дори с добавка на захар или други подсладители
               
            
                  – – С добавка на захар или други подсладители
               
            
                  – – – Други, с тегловно съдържание на захар, непревишаващо 13 %
               
            
                  0811 10 90
               
               
                  Ягоди, неварени или варени във вода или на пара, замразени, дори с добавка на захар или други подсладители
               
            
                  – Други, различни от тези с добавка на захар или други подсладители
               
            
                  1001
               
               
                  Пшеница и смес от пшеница и ръж
               
            
                  1002
               
               
                  Ръж
               
            
                  1003
               
               
                  Ечемик
               
            
                  1004
               
               
                  Овес
               
            
                  1005
               
               
                  Царевица
               
            
                  1006 10
               
               
                  Неолющен ориз
               
            
                  1006 20
               
               
                  Олющен ориз (Cargo или кафяв)
               
            
                  1006 30
               
               
                  Ориз, полубланширан или бланширан (избелен), дори полиран или гланциран
               
            
                  1006 40 00
               
               
                  Ориз, натрошен
               
            
                  1007
               
               
                  Сорго на зърна
               
            
                  1008
               
               
                  Елда, просо и семе за птици; други житни растения
               
            
                  1101 00
               
               
                  Брашно пшенично или брашно от смес от пшеница и ръж
               
            
                  1102
               
               
                  Брашна от житни растения, различни от пшеничното или от брашното от смес от пшеница и ръж
               
            
                  1103
               
               
                  Едрозърнест и дребнозърнест грис и агломерати под формата на гранули, от житни растения
               
            
                  1104
               
               
                  Зърна от житни растения, обработени по друг начин (например олющени, сплескани, на люспи, закръглени, нарязани или натрошени), с изключение на ориза от № 1006; зародиши на житни растения, цели, сплескани, на люспи или смлени
               
            
                  1107
               
               
                  Малц, дори печен
               
            
                  1108
               
               
                  Скорбяла и нишесте; инулин
               
            
                  1109 00 00
               
               
                  Глутен от пшеница, дори в изсушено състояние
               
            
                  1602
               
               
                  Други приготвени храни и консерви от месо, карантии или кръв
               
            
                  2003 10
               
               
                  Гъби от рода Agaricus, приготвени или консервирани по начин, различен от този с оцет или с оцетна киселина
               
            
                  2008 30 55
               
               
                  Цитрусови плодове, приготвени или консервирани по друг начин, без прибавка на алкохол, но с прибавка на захар, в директни опаковки, с нетно съдържание, превишаващо 1 kg:
               
            
                  – – – – Мандарини, включително тангерини и сатсумаси; клементинки, wilkings и други подобни цитрусови хибриди
               
            
                  2008 30 75
               
               
                  Цитрусови плодове, приготвени или консервирани по друг начин, без прибавка на алкохол, но с прибавка на захар, в директни опаковки, с нетно съдържание, непревишаващо 1 kg:
               
            
                  – – – – Мандарини, включително тангерини и сатсумаси; клементинки, wilkings и други подобни цитрусови хибриди
               
            
                  еx20083090
               
               
                  Мандарини, включително тангерини и сатсумаси; клементинки, wilkings и други подобни цитрусови хибриди
               
            
                  – – – Без прибавка на захар
               
            
                  2008 70 92
               
               
                  Праскови, включително нектарини
               
            
                  – – – Без прибавка на алкохол или захар, в директни опаковки с нетно съдържание 5 kg или повече
               
            
                  2204 30
               
               
                  – Други видове гроздова мъст
               
            
                  2207
               
               
                  – Етилов алкохол, неденатуриран, с алкохолно съдържание по обем 80 % vol или повече; етилов алкохол и дестилати, денатурирани, с всякакво алкохолно съдържание
               
            
                  2208 90 91
               
               
                  – – Неденатуриран етилов алкохол, с алкохолно съдържание по обем, по-малко от 80 % vol, в съдове с вместимост:
               
            
                  – – – Непревишаваща 2 l
               
            
                  2208 90 99
               
               
                  – – – Превишаваща 2 l